Feist (baka anjing)

***Feist*** ialah anjing pemburu kecil. Kumpulan ini diturunkan daripada terier yang dibawa ke Amerika Syarikat oleh pelombong British dan pendatang lain. Terier ini barang kali menyertakan silangan antara terier rubah licin, terier Manchester, dengan terier putih Inggeris yang kini pupus. Anjing ini digunakan sebagai pemburu tikus dan perjudian tentang kehebatannya dalam pembunuhan tikus ialah hobi kegemaran pemiliknya. Sesetengah anjing ini telah disilangkan dengan grehaun, *[[whippet]]*, atau grehaun Itali (untuk kelajuan), dan *[[beagle]]* atau *[[hound]]* lain (untuk keupayaan perburuan) – lalu memperluas keluarga untuk menyertakan lebih pelbagai tujuan daripada pemburu tikus asli, atau terier tikus.

## Perihal
*Feist* ialah anjing bersaiz kecil hingga sederhana yang setinggi  dan berukuran seberat , iaitu anjing berlapis bulu pendek dengan tungkai panjang. Telinga terletak tinggi-tinggi pada kepala dan berbentuk butang, tegak, atau tergantung pendek-pendek. Ekornya mungkin semula jadi, kontot, atau terpotong. Memandangkan *feist* dibiakbakakan untuk berburu, bukan sebagai anjing pertunjukan, hanya ada sedikit atau tiada ketekalan yang terlihat pada penampilan (jenis baka) dan ia mungkin merupakan anjing baka tulen, anjing baka silang, atau anjing baka kacuk. Ia lebih dicam melalui cara perburuan dan saiznya berbanding dengan penampilannya. Anjing baka silang yang kelihatan dan bertingkah laku serupa ialah *[[lurcher]]*, walaupun agak lebih besar.

Anjing individu dapat berburu dalam lebih daripada satu cara, tetapi pada umumnya, *feist* bekerja di atas tanah untuk mengejar mangsa kecil, terutamanya tupai. Ini berbeza dengan terier atau *[[dachshund]]*, iaitu anjing bumi yang memasuki tanah untuk membunuh atau mengusir mangsa, biasanya tikus, arnab, rubah, atau bejar ke luar dari sarang. Kebanyakan *feist* mempunyai dorongan ekstrem untuk mengejar arnab, bersama-sama dengan tupai dan rodensia lain.

Apabila berburu, *feist*, tidak seperti *hound*, kebanyakannya adalah senyap di jejak sehingga mengejar tupai ke atas pokok (*treeing*). Ia mencari tupai dengan menggunakan mata, telinga, dan hidung, kemudian mengejar tupai ke atas pokok dan menyalak lantang-lantang dan mengelilingi pokok itu, dengan cara yang sama seperti anjing pemburu rakun melakukan *treeing* terhadap rakun. Apabila tupai telah dikejar ke atas pokok, ia mengejar tupai itu sehingga tupai itu hilang dari pandangannya. Semasa pengejaran, ia mengharungi anak sungai, melompati balak, dan memecut melintasi jalan untuk mendapatkan mangsanya. Penggunaan cawak pada anjing ini dengan kehadiran tupai dinasihatkan. Walaupun ia mengejar dengan berang, *feist* jarang menangkap tupai; ia biasanya mengharapkan pemiliknya untuk menembak tupai.

Pelbagai keragaman bernama dalam jenis *feist* telah dikembangkan, termasuk *[[mountain feist]]*, yang merangkumi *Baldwin feist*, *Buckley feist*, *DenMark feist*, *Galla Creek feist*, *Kemmer feist*, *Lost Creek feist*, *sport-bred feist*, dan *Thornburg feist*. *Treeing feist* pula termasuk *Atomic feist*, *Barger feist*, *[[black mouth cur]]*, *Boggs Creek feist*, *original cajun squirrel dog*, *Charlie feist*, *Fleming Creek squirrel dog*, *Hickory Grounds feist*, *Horse Creek feist*, *Hurley Comb's-bred Feist*, *[[mountain cur]]*, *Mullins feist*, *Redwood feist*, *Riverun feist*, *shaderidge*, dan terier tikus.

## Etimologi
Perkataan "*feist*" diperihalkan dalam *Webster's Third New International Dictionary* sebagai perkataan yang berpunca daripada perkataan usang "*fysting*", yang memaksudkan "*memecahkan angin, dalam ungkapan seperti *fysting dog* atau *fysting hound*". *Feist* ditakrifkan sebagai "1. terutamanya dialek: anjing kecil dengan keleluhuran tidak pasti..."

Perkataan *feisty* – "bertenaga, galak, dsb. jika kecil" – diterbitkan daripada maksud tentang anjing, yang kecil dan bertenaga.

==Sejarah==
*Feist* bukan jenis anjing baharu. Keterangan bertulis tentang anjing ini berusia berabad-abad, dengan beberapa variasi ejaan yang terlihat. [[George Washington]] merujuknya dalam diari beliau pada tahun 1770 apabila memerihalkan seekor anjing sebagai "*cur* kuning kecil mirip *foist*". [[Abraham Lincoln]] pula menulis tentang anjing "*fice*" dalam puisi beliau, "The Bear Hunt" ("Pemburuan Beruang"). [[William Faulkner]] menyebut "*fice dog*" dalam *The Sound and the Fury*, tetapi menggunakan ejaan "*fyce*" dalam kisah-kisah "*Was*" dan "*The Bear*" daripada koleksi *Go Down, Moses*: "anjing *fyce* berani dibunuh oleh seekor beruang" (terjemahan). Dalam novel tahun 1938, *The Yearling*, pengarang [[Marjorie Kinnan Rawlings]] menggunakan ejaan "*feice*" untuk merujuk anjing ini. Claude Shumate, yang menulis tentang *feist* untuk majalah *Full Cry*, percaya bahawa *feist* diturunkan daripada anjing Orang Asli Amerika, yang bercampur dengan [[terier]] kecil dari Britain, dan dibela seawal abad ke-17 (*Full Cry*, Disember 1987). Baka ini dipopularkan oleh Presiden Teddy Roosevelt, yang kerap berburu dengan seekor *feist* bernama Skip, kepunyaan anak lelaki beliau Archie, dan seekor [[terier mainan Manchester|terier Manchester]] bernama Jack, kepunyaan anak lelaki beliau Kermit. Lihat [[terier Teddy Roosevelt]].

==Baka serupa==
Anjing serupa merupakan [[terier rubah licin]] dan [[terier rubah dawai]], yang pada asalnya dikembangkan untuk menggarah rubah ke luar untuk pemburu di England (tetapi kini dibela terutamanya untuk [[pertunjukan pengakuran|penunjukan pengakuran]] dan sebagai anjing peliharaan), dan [[terier Jack Russell]], yang digunakan untuk pemburuan tikus. Terier rubah dan *feist* kerap kebanyakannya berwarna putih supaya dapat dilihat oleh pemburu. Banyak varian lain bagi jenis ini wujud, seperti [[terier Russell]], [[terier Parson Russell]], dan [[terier tikus]], dengan banyak baka anjing baka tulen yang dikembangkan secara tempatan. Jenis terier rubah asli didokumenkan di England pada abad ke-18.

===*Mountain feist* dan terier Jack Russell===
Oleh sebab keserupan dari segi penampilan, *mountain feist* kadang-kadang disalah anggap sebagai terier Jack Russell, terutamanya di tempat perlindungan dan kurungan anjing. Walau bagaimanapun, ciri fizikal tertentu memisahkan kedua-duanya, dan dapat dikenal pasti dengan mudah oleh mata terlatih. Lapis bulu *feist* pada umumnya adalah lebih lembut dan licin daripada lapis bulu terier Jack Russell yang berlapis bulu kasar. Tungkainya adalah lebih panjang dan ekor *mountain feist* biasanya lebih pendek daripada ekor terier Jack Russell.

Walaupun terdapat sesetengah keserupaan fizikal, walau bagaimanapun, tingkah laku dan perangai *mountain feist* dan terier Jack Russell kerap agak berbeza. Kebanyakan *feist* merupakan anjing agak senyap dan tidak mempunyai kecenderungan untuk menyalak secara berlebihan seperti yang ditunjukkan oleh sesetengah terier Jack Russell dan anjing pemburu lain. Terier Jack Russell juga cenderung untuk menjadi lebih kuat bertarung. Akhirnya, semasa aktif, kebanyakan *mountain feist* pada umumnya tidak mempamerkan tenaga kegila-gilaan terier Jack Russell.

Sesetengah susur galur *mountain feist* memang dikecilkan melalui pembiakbakaan daripada terier Jack Russell, kemungkinan besar penyilangan dengan anjing *treeing*, seperti *treeing Walker hound*. Trait-trait terier Jack Russell kerap kekal terlihat walaupun terdapat pembiakbakaan silang ini. Keturunan ini biasanya kebanyakannya berwarna putih dengan perang atau hitam di sekeliling kepala dan leher, dengan telinga tegak atau butang tinggi. Anjing ini biasanya berburu dalam kawasan di [[Pergunungan Appalachia]] dan [[Pergunungan Ozark]]. Ia menggunakan mata dan telinga dengan amat baik.

===*Feist* dan terier tikus===
Penyilangan anjing *feist* telah berlaku kerana ia dibiakbakakan terutamanya untuk prestasi sebagai anjing pemburu. Walaupun terdapat kekeliruan besar, *mountain feist* atau *treeing feist* merupakan baka unik tersendiri bilamana terier tikus pula dianggap sebagai baka spesifik dalam jenis *feist*. Oleh sebab perkataan "feist" merujuk jenis anjing umum sebagaimana "*hound*" dan "terier" merujuk sekumpulan baka, terier tikus masih kerap dipanggil "*feist*". Terier yang dibawa ke Amerika Syarikat pada tahun 1890-an dari England disilangkan dengan anjing *feist* yang sudah ada di sana, sebagai tambahan kepada sesetengah baka [[anjing mainan|mainan]] ([[terier rubah mainan]], [[terier Manchester]], dan [[anjing Chihuahua]]), lalu menghasilkan anjing lebih kecil jenis *feist* dengan penampilan lebih seragam.

==Lihat juga==
* [[Anjing Carolina]]
* *Lurcher*

==Catatan==


==Rujukan==


==Bacaan lanjut==
* 
* 
* *The Sound and the Fury'' (sebagai "fice dog") dan karya-karya lain William Faulkner

## Pautan luar

* 
* 
* 
*